กมลาสน์ เอียดศรีชาย

กมลาสน์ เอียดศรีชาย บี เกิดวันที่ 17 กันยายน พ.ศ. 2529 เป็นผู้ประกาศข่าวชาวไทยสังกัดช่อง 7 เอชดีเกิดที่จังหวัดสงขลาเริ่มเข้าสู่วงการบันเทิงเป็นผู้ประกาศข่าวจากโครงการสรรหาผู้ประกาศข่าวหน้าใหม่ ช่อง 7 เอชดีอ่านข่าวเช้า และข่าวพยากรณ์อากาศ ช่วงฝนฟ้าอากาศ ต่อมาได้รับการสนับสนุนจากครู"ชลธี ธารทอง" ศิลปินแห่งชาติ ผลักดันเข้ามาเป็นนักร้องศิลปินลูกทุ่ง ค่าย ชัวร์ เอ็นเตอร์เทนเมนท์ ผลงานเช่น เพลงดับไฟใต้ และเพลงผู้ชายหลายบ้าน เป็นต้น

**ประวัติ**
กมลาสน์ เกิดเมื่อวันที่ 17 กันยายน พ.ศ. 2529เกิดที่ตำบลสะเดา อำเภอสะเดา  จังหวัดสงขลา เป็นผู้ประกาศข่าวชาวไทยในสังกัดช่อง 7 HD จบจากการศึกษาที่โรงเรียนประถมศึกษา โรงเรียนพลวิทยาและโรงเรียนมัธยมศึกษาโรงเรียนหาดใหญ่วิทยาลัยสมบูรณ์กุลกันยา จบปริญญาตรี เกียรตินิยมอันดับ 2 คณะวิทยาการสื่อสาร สาขานิเทศศาสตร์ มหาวิทยาลัยสงขลานครินทร์ วิทยาเขตปัตตานี และปริญญาตรี คณะวิทยาการจัดการ สาขาบริหารรัฐกิจ มหาวิทยาลัยสุโขทัยธรรมาธิราช และ ปริญญาโทคณะวารสารศาสตร์และสื่อสารมวลชน สาขาการบริหารสื่อสารมวลชน มหาวิทยาลัยธรรมศาสตร์ 

**การงาน**
กมลาสน์ ในวัยเด็กเคยประกวดเป็นนักร้องลูกทุ่งตามงานประจำต่างจังหวัดเริ่มเข้าทำงานเป็นผู้ประกาศข่าวในสังกัดช่อง 7 เอชดีโดยการสอบผ่านโครงการสรรหาผู้ประกาศข่าวหน้าใหม่ ช่อง 7 เอชดีในช่วงปี 2552-2553 มีผลงานผู้ประกาศข่าว เช่น "ข่าวเด็ด 7", "เช้าข่าว 7 สี" และ"ข่าวภาคดึก" เป็นต้นอ่านข่าวเช้า และข่าวพยากรณ์อากาศ "ช่วงฝนฟ้าอากาศ" ต่อมาได้รับการสน้บสนุนจากครู"ชลธี ธารทอง" ศิลปินแห่งชาติ ผลักดันเข้ามาเป็นนักร้องศิลปินลูกทุ่ง ค่าย ชัวร์ เอ็นเตอร์เทนเมนท์ ผลงานเด่น เพลงดับไฟใต้ และเพลงผู้ชายหลายบ้าน
ชีวิตส่วนตัว กมลาสน์ เข้าสู่ประตูวิวาห์กับ "ยุทธนา แก่นทอง" มีบุตร 2 คน ชื่อเด็กชาย ภูผา และเด็กหญิง ฟ้าใส ในปี 2558
ปัจจุบัน กมลาสน์ มีผลงานเป็นผู้ประกาศข่าวในปี 2567-2568 ผลงาน "เช้านี้ที่หมอชิต", "ฝนฟ้าอากาศ" ในช่วงข่าวภาคค่ำ และ "เปิดจอจ้อข่าว" เป็นต้น 

**ผลงานอื่นๆ**
นักร้องสังกัดชัวร์ เอ็นเทอร์เทนเมนต์ ผลงานเพลง รักเดียวใจเดียว ,ดับไฟใต้,ผู้ชายหลายบ้าน
*(2559) ขับร้องเพลงเทิดพระเกียรติรำลึก ในหลวง ร.๙

**ผลงานผู้ประกาศข่าวปัจจุบัน**
 เช้านี้ที่หมอชิต ทุกวันจันทร์-ศุกร์ เวลา 05:30 - 07:30 น. ทางช่อง 7 เอชดี (2 มกราคม 2566 - ปัจจุบัน)- เปิดจอจ้อข่าว ทุกวันเสาร์-อาทิตย์ เวลา 09:00-10:00 น.ทางช่อง 7 เอชดี (6 มกราคม 2567 - ปัจจุบัน) - ข่าวภาคค่ำ ช่วงฝนฟ้าอากาศ ทุกวันพฤหัสบดี-วันอาทิตย์ เวลา 19:45 - 20:25 น. ทางช่อง 7 เอชดี- เจาะประเด็นข่าว7HD (เฉพาะกิจวันที่ 29-30 เมษายน 2564) ทางช่อง 7 เอชดี

**ผลงานผู้ประกาศข่าวในอดีต**
 เช้าข่าว 7 สี ข่าวหลักและช่วงฝนฟ้าอากาศทุกวันจันทร์-วันพุธ เวลา 04:30 - 06:00 น. ทางช่อง 7 เอชดี (2553 - 2564)- ข่าวเด็ด 7 สี (2553 - 2563)- ข่าวเย็นประเด็นร้อน (เฉพาะกิจ) อ่านข่าวแทน (เปรมสุดา สันติวัฒนา) (2566)- ประเด็นเด็ด 7 สี (เฉพาะกิจ) อ่านข่าวแทน (ภิญญาพัชร์ ด่านอุตรา) (2564)

**รางวัล**
(2552) ผ่านการคัดเลือกให้เป็น 1 ใน 10 คน จาก 2,995 คนทั่วประเทศ ใน โครงการผู้ประกาศข่าวหน้าใหม่ ช่อง 7 สี และผ่านการอบรมพัฒนาบุคลิกภาพ และการอ่านข่าวโดยมืออาชีพ
*(2555) รางวัล ศิษย์เก่าดีเด่น คณะวิทยาการสื่อสาร มหาวิทยาลัยสงขลานครินทร์ 
*(2556) รางวัล เทพทอง นักวิทยุโทรทัศน์ดีเด่น โดยสมาคมนักวิทยุและโทรทัศน์แห่งประเทศไทย 
*(2557) รางวัล คนดีต้นแบบ คุณธรรมไทย โดยมูลนิธิช่วยเหลือเพื่อมนุษยชาติ 
*(2558) แชมป์ เงาเสียง ตั๊กแตน ชลดาจากรายการ กิ๊กดู๋ สงครามเพลงเงินล้าน
*(2560) รางวัล ลูกที่มีความกตัญญูกตเวทีอย่างสูงต่อแม่ โดยสภาสังคมสงเคราะห์แห่งประเทศไทย ในพระบรมราชูปถัมภ์
*(2565) รางวัล ประกาศเกียรติคุณ บุคคลต้นแบบแห่งปี จากสมาพันธ์สื่อมวลชนและช่างภาพ เพื่อประเทศชาติ สมาพันธ์สื่อมวลชนและช่างภาพ เพื่อประเทศชาติ มอบโล่รางวัลประกาศเกียรติคุณ และบุคคลต้นแบบดีเด่น ประจำปี 2565 
*(2566) รางวัล "เงือกทองคำ" ผู้ทำคุณประโยชน์และสร้างชื่อเสียงให้จังหวัดสงขลาบ้านเกิด 

**อ้างอิง**

**แหล่งข้อมูลอื่น**
bkammalat
*b_kammalat
หมวดหมู่:ผู้ประกาศข่าวช่อง 7
หมวดหมู่:พิธีกรชาวไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:บุคคลจากอำเภอสะเดา
หมวดหมู่:บุคคลจากโรงเรียนหาดใหญ่วิทยาลัยสมบูรณ์กุลกัลยา
หมวดหมู่:บุคคลจากคณะวิทยาการสื่อสาร มหาวิทยาลัยสงขลานครินทร์
หมวดหมู่:บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช
หมวดหมู่:นักร้องจากจังหวัดสงขลา